พบระบบดาวเคราะห์ใหม่มีสมาชิกขนาดเท่าโลก
Credit : Instituto de Astrofisica de Canarias,จากการเก็บรวบรวมข้อมูลของภารกิจของ K2 ซึ่งเป็นการทำงานส่วนขยายที่จะให้ความแม่นยำขึ้น เป็นการทำงานร่วมกับยานกล้องโทรทรรศน์อวกาศเคปเลอร์ขององค์การบริหารการบินและอวกาศแห่งชาติสหรัฐอเมริกาหรือองค์การนาซา ส่งออกไปสำรวจในอวกาศตั้งแต่ปี 2556 เพื่อค้นหาดาวเคราะห์นอกระบบสุริยะ ทำให้นักวิทยาศาสตร์จากสถาบันวิจัยดาราศาสตร์ฟิสิกส์ในหมู่เกาะคานารี (Instituto de Astrofisica de Canarias-IAC) และมหาวิทยาลัยโอเบียโด แห่งประเทศสเปน เปิดเผยเมื่อเร็วๆ นี้ว่า มีการค้นพบระบบดาวเคราะห์ใหม่ 2 ระบบ ซึ่งหนึ่งในนั้นมีสมาชิกดาวเคราะห์ 3 ดวง ที่มีขนาดเทียบเท่ากับโลกของเรา,หลังจากตรวจพบจากการเคลื่อนที่ของดาวเคราะห์มาบดบังรัศมีดาวฤกษ์ของระบบดาวตนเอง จึงได้เห็นการดำรงอยู่ของระบบดาวเคราะห์ใหม่ 2 แห่ง ทีมนักวิทยาศาสตร์เผยว่า ระบบดาวเคราะห์แห่งแรกตั้งอยู่ในดาวฤกษ์ชื่อ K2-239 มีลักษณะเป็นดาวแคระแดง ห่างจากโลกประมาณ 160 ปีแสง ซึ่งในระบบขนาดกะทัดรัดนี้มีสมาชิกดาวเคราะห์หินอย่างน้อย 3 ดวงที่มีขนาดใกล้เคียงกับโลกอาศัยอยู่ โดยโคจรรอบดาวฤกษ์ของตนทุกๆ 5.2, 7.8 และ 10.1 วันตามลำดับ ส่วนระบบดาวเคราะห์แห่งที่ 2 ตั้งอยู่ในดาวฤกษ์ชื่อ K2-240 มีสมาชิกดาวเคราะห์ 2 ดวง แต่มีขนาดใหญ่กว่าโลกถึง 2 เท่า,แต่ถึงจะมีขนาดพอๆกับโลก แต่ใช่ว่าอาศัยอยู่ได้เหมือนกัน เพราะดาวแคระแดงมีอุณหภูมิเกือบครึ่งหนึ่งของดวงอาทิตย์ในระบบสุริยะของเรา นักวิทยาศาสตร์คาดการณ์ว่าดาวเคราะห์เหล่านี้จะมีอุณหภูมิสูงกว่าโลกนับสิบองศา เนื่องจากมีระยะใกล้ชิดกับดาวฤกษ์ของตน จึงทำให้รัศมีส่องสว่างสูงและเข้มข้น.
จากการเก็บรวบรวมข้อมูลของภารกิจของ K2 ซึ่งเป็นการทำงานส่วนขยายที่จะให้ความแม่นยำขึ้น เป็นการทำงานร่วมกับยานกล้องโทรทรรศน์อวกาศเคปเลอร์ขององค์การบริหารการบินและอวกาศแห่งชาติสหรัฐอเมริกา
โลกโศภิน,นาซา,ดาวเคราะห์,ดาวฤกษ์,ดาวเคราะห์ใหม่,ข่าวทั่วไป